**E L Ő T E R J E S Z T É S**

**Szombathely Megyei Jogú Város Közgyűlése Szociális és Lakás Bizottságának**

**2024. október 21-i rendes ülésére**

**Javaslat rászoruló kisgyermekek karácsonyi ajándékozására**

Szombathely Megyei Jogú Város Önkormányzatánál már hagyománnyá vált Szombathelyen lakóhellyel rendelkező, kiskorú gyermeket/gyermekeket nevelő rászoruló családok év végi ajándékozása. A családok kiválasztása Szombathely Megyei Jogú Város Önkormányzata Egészségügyi és Közszolgálati Osztály Szociális és Lakási Irodája, valamint a Pálos Károly Szociális Szolgáltató Központ és Gyermekjóléti Szolgálat munkatársai által, a rendelkezésre álló nyilvántartások alapján történik. Az ajándékozás lebonyolítása a Szociális Szolgáltatók Közhasznú Egyesülete bevonásával történik.

Fentiekre tekintettel, a karácsonyi ajándékozás megvalósításához Szombathely Megyei Jogú Város Önkormányzata SZMSZ-ének 53. § 4. pontja alapján 2.000.000,- Ft összegű költségvetési forrás biztosítását javaslom.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. október 11.**

**/: Dr. László Győző :/**

**Határozati javaslat**

**……../2024.(X.21.) SzLB. sz. határozat**

1. Szombathely Megyei Jogú Város Közgyűlésének Szociális és Lakás Bizottsága az SZMSZ 53. § 4. pontja alapján javasolja a Polgármesternek, hogy rászoruló, kiskorú gyermeket nevelő családok év végi karácsonyi ajándékozására a Szociális ágazat kiadásai „Segély önkormányzati támogatásból” tételsor terhére 2.000.000,- Ft támogatást biztosítson.
2. A Bizottság felkéri a Polgármestert, hogy a Szociális Szolgáltatók Közhasznú Egyesületével a támogatási szerződés megkötéséről és az ajándékozásnak a Szociális Szolgáltatók Közhasznú Egyesülete bevonásával történő megszervezéséről gondoskodjon.

**Felelősök:** Dr. Nemény András polgármester

Dr. László Győzőalpolgármester,

Dr. Czeglédy Csaba, a Szociális és Lakás Bizottság elnöke

(Vinczéné Dr. Menyhárt Mária az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Szentkirályi Bernadett, a Szociális és Lakás Iroda vezetője)

**Határidő:** azonnal /1. pont vonatkozásában/

2024. december /2. pont vonatkozásában/